Vaccinul "low-cost" dezvoltat de Oxford, 70% eficiență în prevenirea Covid-19. În două doze ajunge la 90% eficiență.
Vaccinul, denumit AZD1222, a fost dezvoltat de Universitatea Oxford, cu sprijinul gigantului farmaceutic AstraZeneca. Conform rezultatelor testelor pe mii de voluntari, vaccinul Oxford are 70% eficiență în prevenirea Covid-19, iar vaccinul în două doze ar putea ajunge până la 90% eficiență. Regatul Unit a comandat 100 milioane de doze, dintre care 4 milioane sunt așteptate până la sfârșitul anului, dacă vaccinul va fi aprobat. Este atât o victorie, cât și o dezamăgire, după ce vaccinurile de la Pfizer și Moderna s-au dovedit a avea 95% eficiență.
AZD1222, vaccinul dezvoltat de Universitatea Oxford, cu sprijinul companiei AstraZeneca, are până la 70% eficiență în prevenirea Covid-19, relatează Sky News. Conform Universității Oxford, vaccinul într-o doză are 70.4% eficiență, iar versiunea în două doze ar putea ajunge până la 90% eficiență.Potrivit BBC, au fost implicați peste 20.000 de voluntari, jumătate în Marea Britanie, restul în Brazilia.Au existat 30 de cazuri de Covid la persoanele care au avut două doze de vaccin și 101 cazuri la persoanele care au primit o singură injecție. Cercetătorii au spus că funcționează la o protecție de 70%.În mod curios, eficacitatea a crescut la 90% la un grup de voluntari cărora li s-a administrat o jumătate de doză inițială, urmată de o doză completă. Nu este clar de ce există o diferență.